25. ΑΠΟΦΑΣΗ ΠΡΥΤΑΝΗ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ  Αριθ. 6748 της 1 Μαρτ./3 Απρ.1980 (ΦΕΚ Β' 348) Περί του μεγίστου αριθμού μαθημάτων τα οποία δύνανται να παρακολουθούν κατά εξάμηνο οι φοιτητές της Φυσικομαθηματικής Σχολής του Πανεπιστημίου Ιωαννίνων. Έχοντας υπόψη: 1.Τις διατάξεις του Νόμ. 815/1978 (άρθρ. 16 παρ. 1). 2.Την πρόταση της Φυσικομαθηματικής Σχολής (Συνεδρία 406/15.11.1979) του Πανεπιστημίου Ιωαννίνων, αποφασίζουμε: Τροποποιούμε το αρθρ. 7α της υπουργικής αποφάσεως αριθ. Φ.141/71156/16.7.-23.8.Ι977 «περί εξετάσεων, προαγωγής και καθιερώσεως εξαμηνιαίων μαθημάτων στη Φυσικομαθηματική Σχολή του Πανεπιστημίου Ιωαννίνων» που αφορά τον μέγιστο αριθμό μαθημάτων τα οποία παρακολουθεί ο φοιτητής στη διάρκεια ενός εξαμήνου. Ο αριθμός μαθημάτων ορίζεται ως εξής: Α.Μαθηματικό Τμήμα: Ο φοιτητής του 1ου και 2ου εξαμήνου (Α' έτος σπουδών) παρακολουθεί ν* μαθήματα (3 και 4 μαθήματα αντίστοιχα). Ο φοιτητής του 3ου και 4ου εξαμήνου (Β' έτος σπουδών )παρακολουθεί ν+1 μαθήματα (4 και 5 μαθήματα αντίστοιχα). Ο φοιτητής του 5ου και 6ου εξαμήνου (Γ' έτος σπουδών) παρακολουθεί ν+1 μαθήματα (4 μαθήματα). Ο φοιτητής του 7ου και 8ου εξαμήνου (Δ' έτος σπουδών) παρακολουθεί ν+1 μαθήματα (4 μαθήματα). Β.Φυσικό και Χημικό τμήμα: Ο φοιτητής του 1ου και 2ου εξαμήνου (Α' έτος σπουδών) παρακολουθεί ν* μαθήματα (5 μαθήματα). Ο φοιτητής του 3ου και 4ου εξαμήνου (Β΄ έτος σπουδών) παρακολουθεί ν+1 μαθήματα (6 μαθήματα). Ο φοιτητής του 5ου και 6ου εξαμήνου (Γ' έτος σπουδών) ν+2 (7 μαθήματα). Ο φοιτητής του 7ου και 8ου εξαμήνου (Δ' έτος σπουδών) ν+2 μαθήματα (7 μαθήματα). *Όπου ν ο αριθμός μαθημάτων που περιέχονται ως υποχρεωτικά και κατ’ επιλογή υποχρεωτικά σ’ ένα εξάμηνο της ιδίας εποχής στο κανονικό πρόγραμμα σπουδών. 